Քրքոլդի

**Քրքոլդի** (, , , , ), քաղաք Մեծ Բրիտանիայում՝  Շոտլանդիայի արևելյան մասում, Ֆայֆ մարզում, Ֆըրտ օֆ Ֆորտ ծովածոցի ափին, մարզկենտրոն Գլենրոտեսից ընդամենը 4 կիլոմետր հեռավորության վրա։ Զբաղեցնում է 18,9 քառակուսի կիլոմետր տարածք։ Բնակչության թվաքանակը 2012 թվականի հունվարի տվյալներով եղել է 49.460, 2016-ի հունվարին՝ 50.010: Նշանավոր տնտեսագետ, ժամանակակից տնտեսագիտության հիմնադիր, ազատականության (լիբերալիզմի) հայր Ադամ Սմիթի և 2007-2010 թթ. Մեծ Բրիտանիայի վարչապետ  Գորդոն Բրաունի ծննդավայրն է
:

## Պատմություն
Պատմական փաստաթղթերում Քրքոլդին առաջին անգամ հիշատակվել է 596 թվականին, Ռեյտի ճակատամարտի մասին պատմող մի ժամանակագրության մեջ։ 1364 թվականին քաղաքն ընծայվել է Դանֆերմլայն աբբայության վանականներին։ 19-րդ դարի վերջերին այս բնակավայրը համբավվել է որպես լինոլեումի արտադրության կենտրոն։ Ներկայումս արդիական արդյունաբերության ու առևտրի կենտրոն է։ Քաղաքին որոշակի համբավ են բերել նաև ամենշաբաթյա փողոցային տոնավաճառները՝ "*Links Market*"-ը, որ համարվում է ամենաերկար փողոցային տոնավաճառը Եվրոպայում և ամենահներից մեկը. 2004 թվականին հանդիսավորությամբ նշվել է "Links Market"-ի 700-ամյակը։ Հիշարժան է նաև այն փաստը, որ Քրքոլդիում է հիմնադրվել Մեծ Բրիտանիայի հոկեյի ամենահին թիմը՝ «*Ֆայֆ Ֆլայերս*»-ը («*Fife Flyers*», 1938 թ.): 2011 թվականից ի վեր թիմը հանդես է գալիս Միացյալ Թագավորության հոկեյի բարձրագույն խմբի առաջնությունում՝ *Elite Ice Hockey League*-ում։ Քրքոլդիի պարծանքներից մեկն էլ տասնամյակներ շարունակ այստեղ հաջողությամբ գործող *Fife Opera*-ն է։

## Անվանի անձինք
* Ռոբերտ Ադամ (1728–1792), ճարտարապետ
* Ջիմ Քլունի (1933–2003), ֆուտբոլիստ, մարզիչ
* Գայ Բերիմեն (* 1978), *Coldplay* երաժշտախմբի բասիստ
* Օլիվեր Բյորք (* 1997), ֆուտբոլիստ
* Գորդոն Բրաուն (* 1951), քաղաքական գործիչ
* Փիթըր Դամբրեք (* 1973), ավտոմրցարշավորդ
* Ջեքի Լևեն (1950–2011), երգիչ-երգահան, կոմպոզիտոր
* Վալ Մաքդերմիդ (* 1955), գրող
* Էնթընի Մաքդոնալդ (* 2001), ֆուտբոլիստ
* Ռոնալդ Մունրո Ֆերգյուսոն (1860–1934), Ավստրալիայի նահանգապետ (Generalgouverneur) 
* Յան Ռանքին (* 1960), գրող
* Բոբ Ռոսս (* 1954), դիրիժոր
* Ադամ Սմիթ (1723–1790), դասական տնտեսագիտության հիմնադիր
* Ջոն Թոմսոն (1909–1931), ֆուտբոլիստ, դարպասապահ
* Ջոքի Վիլսոն (1950–2012), դարթիստ

## Պատկերասրահ

Kirkcaldy Town House, Wemyssfield, Kirkcaldy.jpg|
Old Parish Church, Kirkcaldy.jpg|
Old Post Office, Kirkcaldy.jpg|
Ravenscraig Castle - geograph.org.uk - 31491.jpg| 
Ravenscraig Castle - geograph.org.uk - 937193.jpg|
Kirkcaldy Museum and Art Gallery with Central Library2.jpg|


thumb|centre|780px|Քաղաքի համայնապատկերը

## Կլիմա

## Ծանոթագրություններ

## Արտաքին հղումներ
* Kirkcaldy Civic Society
* About Kirkcaldy 
* Kirkcaldy en FifeDirect |2=http://www.fifedirect.org.uk/Kirkcaldy |bot=InternetArchiveBot 
* Renacimiento en Kirkcaldy en FifeDirect |2=http://www.fifedirect.org.uk/kirkcaldyrenaissance |bot=InternetArchiveBot 
* Kirkcaldy Town Centre
* Langtoun Online
* Perfil Económico de Kirkcaldy |2=http://www.fifedirect.org.uk/uploadfiles/publications/c64_RevisedKirkcaldy_Apr07.pdf |bot=InternetArchiveBot}
* Sitio tributo a la Escena Musical Alternativa de los años 1980

Կատեգորիա:Մեծ Բրիտանիայի բնակավայրեր
Կատեգորիա:Մեծ Բրիտանիայի պատմություն
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության աշխարհագրություն
Կատեգորիա:Շոտլանդիայի աշխարհագրություն
Կատեգորիա:Շոտլանդիայի բնակավայրեր
Կատեգորիա:Շոտլանդիայի պատմություն
Կատեգորիա:Շոտլանդիայի քաղաքներ